Minister verdedig Zuma: 'Almal sê dom goed' | Maroela Media
Minister verdedig Zuma: 'Almal sê dom goed'
Angie Motshekga. Foto: DOC
Angie Motshekga, minister van basiese onderwys en president van die ANC-vroueliga, het gesê mense moet nie oorsensitief wees vir opmerkings oor vroue nie, het Beeld Maandag berig.
"Indien president Jacob Zuma byvoorbeeld sê jong vroue moet trou, moet ons nie 'n groot ding daarvan maak nie," het Motshekga gesê. Sy het reageer op die Kommissie vir Geslagsgelykheid se bevinding nadat 'n klag van seksisme in 2012 teen Zuma ingedien is omdat hy gesê het vroue moet trou en kinders kry.
Zuma is onskuldig bevind, aangesien daar nie konteks was rakende sy uitlatings nie, maar is gewaarsku om in die toekoms sy woorde te tel. Zuma het ook gesê dit is 'n probleem dat mense verkies om enkellopend te wees.
Motshekga het gesê vroue het 'n keuse oor hoe hulle hul lewens lei, maar dat hulle nie oorsensitief moet wees nie. Volgens haar is daar niks fout daarmee om oor die vreugdes van huwelike en kinders te praat nie. Sy het wel gesê vroue moenie onder druk geplaas word nie.
Motshekga het gesê sy dink 'n waarskuwing is genoeg vir Zuma. "Hy is net 'n mens. Hy mag dalk die president wees, maar ons almal sê dom goed. Hy is net 'n mens en dit moet nie 'n weerkaatsing wees van hoe hy vroue behandel nie, want hy het absolute respek vir vroue soos ek wat saam met hom werk. Ek voel regtig die president behandel ons met respek," het Motshekga volgens Beeld gesê.
Vrou ontbied hulp op Facebook ná tuinvurk-aanval
Lolly Jackson-moord: 'Die waarheid gaan uitkom'
Ja, maar sê hy ooit iets slim?
Jy is maar net so dom … takes a big one, to see a small one …
Ag Angie, kom tog net by. Trou en kinders hê né? Sodat die belastingbetaling vir nog 'n paar kindertjies moet sorg omdat die ouers voorplant soos konyne? Hulle volg seker maar sy voorbeeld. Vroue moet hulself bemagtig om nie in die donker eeue te leef en van 'n man afhanklik te wees nie en beoefen veilige seks. Daardie ding van kaalvoet in die kombuis is lankal verby en dis buitendien die vrou wat met die gebakte pere sit as die man die pad vat.
@ Ladybug wil jy nie vir ons dommes vertel of ou Zuma al ooit iets sinvol kon kwytraak. Dalk weet jy wat dom mense nie weet nie. Zuma is n Groot Verleentheid vir homself en die mense van SA
Dom mense se dom dinge. 'n Wyse mens dink voor hy praat, veral in 'n speech wat 90% vir hom voorberei word. Hy moet net aflees.